भारत सरकार

मानव संसाधन विकास मंत्रालय

उच्‍चतर‍ शिक्षा विभाग

**राज्‍य सभा**

अतारांकित प्रश्‍न संख्या : 1119

उत्तर देने की तारीख : 16 दिसम्‍बर, 2013

**महाराष्ट्र के विश्वविद्यालयों को केंद्रीय धनराशि**

**1119. श्री डी॰ पी॰ त्रिपाठीः**

क्या मानव संसाधन विकास मंत्री यह बताने की कृपा करेंगे किः

(क) पिछले तीन वर्षों के दौरान महाराष्ट्र के विभिन्न विश्वविद्यालयों को आवंटित की गई केन्द्रीय धनराशि का वर्ष-वार और विश्वविद्यालय-वार ब्यौरा क्या है; और

(ख) विश्वविद्यालय अनुदान आयोग ने राज्य में स्थित विभिन्न विश्वविद्यालयों में लेक्चररों तथा प्रोफेसरों के कितने-कितने पदों को स्वीकृति प्रदान की है?

**उत्तर**

**मानव संसाधन विकास मंत्रालय में राज्‍यमंत्री**

**(डा. शशि थरूर)**

**(क) :** पिछले तीन वर्षों के दौरान, महाराष्‍ट्र में विभिन्‍न विश्‍वविद्यालयों को विश्‍वविद्यालय अनुदान आयोग द्वारा जारी किए गए अनुदान का ब्‍यौरा विश्‍वविद्यालय अनुदान आयोग की वार्षिक रिपोर्ट में उपलब्‍ध है जो विश्‍वविद्यालय अनुदान आयोग की वेबसाइट [www.ugc.ac.in](http://www.ugc.ac.in) पर उपलब्‍ध हैं। इन रिपोर्टों को संसद के दोनों सदनों में भी प्रस्‍तुत किया जा रहा है।

**(ख) :** विश्‍वविद्यालय अनुदान आयोग ने आज की तारीख तक महात्‍मा गांधी अंतरराष्‍ट्रीय हिन्‍दी विश्‍वविद्यालय (केन्‍द्रीय विश्‍वविद्यालय) में सहायक प्रोफेसर के 43 पद, एसोसिएट प्रोफेसर के 12 पद और प्रोफेसर के 16 पद संस्‍वीकृत किए है। टाटा सामाजिक विज्ञान संस्‍थान, मुंबई (सम विश्‍वविद्यालय) के लिए 24 शिक्षण पद (प्रोफेसर-5, रीडर-7 और सहायक प्रोफेसर-12) संस्‍वीकृत किए गए हैं। विश्‍वविद्यालय अनुदान आयोग 12वीं योजना से राज्‍य विश्‍वविद्यालयों में शिक्षण पदों को संस्‍वीकृत नहीं करने के बजाय ब्‍लॉक अनुदान दे रहा है।

\*\*\*\*\*